Genre: Promotion

Uvrstitev finančnih instrumentov v organizirano trgovanje <p/> Odločitev o uvrstitvi na borzo je ena pomembnejših odločitev, ki jih mora sprejeti gospodarska družba oz. njeni lastniki. Z uvrstitvijo delnic podjetja na organiziran trg vrednostnih papirjev se bosta povečala ugled in prepoznavnost vašega podjetja. Pričakovati je, da se bo to odrazilo ne le na vaših nabavnih in prodajnih trgih, temveč tudi pri privabljanju novih kakovostnih kadrov v družbo, nenazadnje pa bo vašemu podjetju omogočeno tudi lažje pridobivanje svežega dolžniškega ali lastniškega kapitala, medtem ko se bo v gibanju tržne cene delnice odražala tudi vaša uspešnost ter uspešnost zaposlenih v vašem podjetju. Seveda pa mora biti odločitev o kotaciji sprejeta premišljeno, saj uvrstitev na borzo podjetju poleg navedenih koristi prinaša tudi dodatne zahteve in stroške: skrb za transparentno poslovanje, obveščanje vse investicijske javnosti o pomembnih dogodkih v poslovanju družbe oz. v zvezi z njenim premoženjskim stanjem ipd. <p/> Je to vaša situacija? <p/> Ste podjetnik oz. solastnik družbe v družinski lasti, nimate naslednika, sami pa se želite umakniti iz aktivnega vodenja poslov in odprodati svoj lastniški delež v podjetju oz. njegov del. <p/> Načrtujete visoko rast družbe, ki jo boste težko financirali iz lastnih virov in potrebujete dodatne vire financiranja, pri tem pa finančna sredstva vse težje pridobite pri bankah ali ponudnikih rizičnega kapitala. <p/> Nameravate povečati prisotnost družbe v tujini. <p/> Lahko vam pomagamo... <p/> Naša ekipa strokovnjakov vam nudi: <p/> storitve, povezane s prvo ali nadaljnjo prodajo vrednostnih papirjev, <p/> svetovanje glede promocije pred postopkom izdaje vrednostnih papirjev oz. pred uvrstitvijo vrednostnih papirjev na borzo, <p/> svetovanje v zvezi z obveznostmi, ki so povezane s pridobitvijo statusa javne družbe, zlasti svetovanje glede zagotavljanja enakomerne obveščenosti vseh deležnikov (razkrivanje nadzorovanih informacij) in svetovanje pri oblikovanju internih aktov in politik (opredelitev pretoka notranjih informacij in varovanje njihove zaupnosti, oblikovanje seznama oseb z dostopom do notranjih informacij, opredelitev pogojev, dovoljenih in obveznih ravnanj v zvezi s trgovanjem z delnicami izdajatelja in podobno), <p/> svetovanje pri vzpostavitvi funkcije / oddelka za stike z vlagatelji ipd. <p/> Finančno in poslovno svetovanje, s katerim boste lahko šli prek obstoječih okvirov.